

Ειδικότητα στο Τ4Ε (ΠΕ02)

Εκπαιδευτικό Σενάριο για τη διδασκαλία στη Γ΄ Γυμνασίου, Αντώνης Σαμαράκης-«Ζητείται Ελπίς»

ΑΓΓΕΛΙΚΗ ΜΠΡΟΚΟΥ

Τμήμα (Κωδικός 2708)

Περιεχόμενα

[Ταυτότητα σεναρίου 6](#_Toc69224384)

[Βασική Ροή Σεναρίου 7](#_Toc69224385)

[Πλαίσιο Υλοποίησης 8](#_Toc69224386)

[Χρησιμοποιούμενα εργαλεία/μέσα 8](#_Toc69224387)

[Χρονοπρογραμματισμός 9](#_Toc69224388)

## Ταυτότητα σεναρίου

## Τάξη-Γ΄ ΓΥΜΝΑΣΙΟΥ

Μάθημα/Γνωστικό Αντικείμενο ΝΕΟΕΛΛΗΝΙΚΗ ΛΟΓΟΤΕΧΝΙΑ,ΑΝΤΩΝΗΣ ΣΑΜΑΡΑΚΗΣ, «ΖΗΤΕΙΤΑΙ ΕΛΠΙΣ»

## Προσδοκώμενα μαθησιακά αποτελέσματα

1. Να ασκηθούν οι μαθητές στη συγκέντρωση, επεξεργασία και αξιολόγηση υλικού από διάφορες πηγές στη σύγχρονη και ασύγχρονη μορφή διδασκαλίας και μάθησης
2. Να εξασφαλιστεί η ενεργητική συμμετοχή των μαθητών και να δραστηριοποιηθούν στη διερευνητική-βιωματική μάθηση
3. Να ασκηθούν οι μαθητές σε δραστηριότητες αυτοαξιολόγησης και ετεροαξιολόγησης στο πλαίσιο της ανατροφοδότησης, τόσο σε επίπεδο ενδοομαδικό όσο και σε αυτό της ολομέλειας, αξιοποιώντας τις επισημάνσεις της ομάδας, των άλλων ομάδων και του εκπαιδευτικού.
4. Να εξοικειωθούν με τη χρήση της τηλεσυνεργατικής μάθησης καλλιεργώντας δεξιότητες ψηφιακού γραμματισμού.
5. Να επισημάνουν στοιχεία της διακειμενικότητας, κοινούς θεματικούς τόπους και μοτίβα που αναδεικνύουν τη διαχρονικότητα των προβλημάτων και των αξιών σε διαφορετικές κοινωνίες.
6. Να γνωρίσουν οι μαθητές ένα αντιπροσωπευτικό μεταπολεμικό διήγημα του Αντώνη Σαμαράκη.
7. Να ενημερωθούν για την εργοβιογραφία του Σαμαράκη και τα χαρακτηριστικά της και να συνειδητοποιήσουν την επίδραση που δέχθηκε ο συγγραφέας, καθώς ανήκει στη γενιά των πεζογράφων που έζησαν τη φρίκη του Β΄ Παγκοσμίου πολέμου.
8. Να γίνει εμφανής η ματαίωση που αισθάνεται η ανθρωπότητα μετά τον πόλεμο και η αγωνία της για ένα μέλλον που δεν αφήνει περιθώρια για ελπίδες.
9. Να συνδέσουν το κείμενο με τα σύγχρονα κοινωνικά δεδομένα.

## Προαπαιτούμενες γνώσεις των μαθητών για την υλοποίηση του σεναρίου

Απαιτείται εξοικείωση των μαθητών/τριών με :

-την πλοήγηση στο διαδίκτυο

-την ομαδοσυνεργατική μέθοδο διδασκαλίας

-τη χρήση των ψηφιακών εργαλείων των πλατφορμών: e-class και e-me.

## Χρόνος υλοποίησης (για 1-2 διδακτικές ώρες στην ψηφιακή τάξη)

90’ λεπτά (για δύο διδακτικές ώρες στην ψηφιακή τάξη) 1 διδακτική ώρα για το σύγχρονο μέρος-1 διδακτική ώρα για το ασύγχρονο μέρος

## Σύντομη περιγραφή σεναρίου

## Το παρόν σενάριο αποτελεί παράδειγμα συνεργατικής μελέτης λογοτεχνικού κειμένου στην εξ αποστάσεως εκπαίδευση. Αφορά σε εκπαιδευτικό σενάριο για τη διδασκαλία της λογοτεχνίας σε μαθητές και μαθήτριες της δευτεροβάθμιας εκπαίδευσης με έμφαση σε ατομικές και ομαδοσυνεργατικές δραστηριότητες με τη χρήση της εκπαιδευτικής πλατφόρμας e-class *και e-me.*

## Δραστηριότητες που οδηγούν στην ενεργητική εμπλοκή των μαθητών

Οι μαθητές θα εργαστούν ατομικά και σε ομάδες των 5-6 ατόμων κατά τη σύγχρονη διδασκαλία και ατομικά ή ομαδικά κατά την ασύγχρονη διδασκαλία.Tα παιδιά θα εμπλακούν σε ποικίλες δραστηριότητες σύγχρονης (webex breakout sessions) και ασύγχρονης διδασκαλίας (εργασίες e-me content και e-class).

## Χρησιμοποιούμενα εργαλεία (ονομαστικά)

## Σύγχρονης διδασκαλίας: WEBEX

## Ασύγχρονης διδασκαλίας: e-me, e-class

## Βασική Ροή Σεναρίου

## Πλαίσιο Υλοποίησης

Το σενάριο υλοποιείται με τη μορφή εξ αποστάσεως δραστηριοτήτων, οι οποίες ανατίθενται στους μαθητές και στις μαθήτριες και εκπονούνται **σύγχρονα** μέσω του webex και της e-class (σύγχρονη διδασκαλία). Συνεχίζεται με την ανάθεση εργασιών εξ αποστάσεως οι οποίες ανατίθενται στους μαθητές και τις μαθήτριες και εκπονούνται **ασύγχρονα** μέσω εργαλείων e-me και η-τάξη (ασύγχρονη διδασκαλία). Ακολουθεί η αυτοαξιολόγηση και ο αναστοχασμός μέχρι την τελική κατάθεση της εργασίας τους. Στόχος είναι η ενεργοποίηση της αναγνωστικής ανταπόκρισης των μαθητών/τριών απέναντι στο λογοτεχνικό κείμενο σε πολλαπλά επίπεδα.

## Χρησιμοποιούμενα εργαλεία/μέσα

## Σύγχρονης διδασκαλίας: WEBEX (breakout sessions, chat)

## Ασύγχρονης διδασκαλίας: e-me(Content), e-class(TOIΧΟΣ, EΡΓΑΣΙΕΣ-ΣΥΖΗΤΗΣΕΙΣ)

## Εξωτερικοί σύνδεσμοι: Διαδραστικά Σχολικά Βιβλία(<http://ebooks.edu.gr/ebooks>

## You Tube και Διαδίκτυο (Πολυμέσα-Ανάρτηση συνδέσμων)

## Χρονοπρογραμματισμός

|  |  |  |  |
| --- | --- | --- | --- |
| **Χρονοπρογραμματισμός** | **Δραστηριότητα** | **Περιγραφή** | **Εκπαιδευτικά μέσα** |
| **Φάση 1. (Σύγχρονη διδασκαλία),10’ λεπτά**  **Επαφή με το λογοτεχνικό κείμενο** | **1η Δραστηριότητα:** Τι περιμένετε να διαβάσετε κρίνοντας από τον τίτλο του κειμένου;  Ανάγνωση κειμένου από το σχολικό βιβλίο από τον εκπαιδευτικό.  **2η Δραστηριότητα:** Καταγραφή των ειδήσεων τότε και τώρα | -Στο εργαλείο «ΤΟΙΧΟΣ» διαβάζω στην τάξη το λογοτεχνικό κείμενο και στη συνέχεια ζητείται από τους μαθητές και τις μαθήτριες να αναρτήσουν τις πρώτες εντυπώσεις τους στα σχόλια του ΤΟΙΧΟΥ (μονολεκτικά -περιφραστικά)  -Χωρισμός σε ομάδες και μετάβαση στο ψηφιακό σχολικό βιβλίο και σε δύο ειδησεογραφικά sites. | e-class «ΤΟΙΧΟΣ»  Διαδραστικό Σχολικό βιβλίο, Διαδίκτυο |
| **Φάση 2.**  **(Ασύγχρονη Διδασκαλία),14’ λεπτά**  **Γνωριμία με τον ήρωα** | **1η Δραστηριότητα:** Ποια είναι η ταυτότητα του ήρωα, σε ποια κατάσταση βρίσκεται, τι νιώθει, τι σκέφτεται και για ποιο λόγο;  **2η Δραστηριότητα:** Καταγραφή των κύριων στοιχείων του συγγραφικού έργου του Αντώνη Σαμαράκη**.** | Αναρτώ στον «ΤΟΙΧΟ» τη δραστηριότητα που αφορά την κατάσταση του ήρωα και οι μαθητές/τριες καλούνται να καταγράψουν τις απαντήσεις τους στην e-me content.Ακολουθεί διαλογική κειμενική προσέγγιση στην ολομέλεια.  Στον «ΤΟΙΧΟ» έχω αναρτήσει δύο συνδέσμους: ο πρώτος αφορά τα χαρακτηριστικά της μεταπολεμικής λογοτεχνίας εκφραστής του οποίου είναι ο Αντώνης Σαμαράκης και ο δεύτερος αφορά την προβολή ενός βίντεο για τη ζωή και το έργο του. Στη συνέχεια οι μαθητές/τριες θα πρέπει να καταγράψουν τα κύρια στοιχεία του συγγραφικού του έργου στον «ΤΟΙΧΟ» της e-class.Ακολουθεί συζήτηση στην ολομέλεια όπου παρουσιάζονται τα αποτελέσματα της δραστηριότητας αυτής. Για ανταλλαγή απόψεων και επίλυσης τυχόν αποριών αξιοποιείται το chat κατά τη  διάρκεια της μαθησιακής διαδικασίας. | e-class «ΤΟΙΧΟΣ»  e-me content  e-class «ΤΟΙΧΟΣ»  Διαδραστικό Σχολικό βιβλίο,  Διαδίκτυο-Υou tube(Πολυμέσα-ανάρτηση συνδέσμου)      **Chat-Webex** |
| **Φάση 3.** **(Σύγχρονη διδασκαλία),25’ λεπτά**  **Προθετικότητα δημιουργού** | **1η Δραστηριότητα:** Εάν υποθέσουμε ότι ο Αντώνης Σαμαράκης δίνει μία συνέντευξη για τις προθέσεις του όσον αφορά αυτό το απόσπασμα τι θα έλεγε;  **2η Δραστηριότητα:** Δημιουργία του τελικού προϊόντος και παρουσίαση αυτού στην ολομέλεια της τάξης. | Στο πεδίο «ΕΡΓΑΣΙΕΣ/ΣΥΖΗΤΗΣΕΙΣ» οι μαθητές και οι μαθήτριες χωρισμένοι/ες σε ομάδες καλούνται να αντιληφθούν την προθετικότητα του δημιουργού.  Μέσα από την συνεργασία και την αλληλεπίδραση, οι μαθητές/τριες κοινοποιούν τα αποτελέσματα στην ολομέλεια. | webex breakout sessions  e-class  «ΕΡΓΑΣΙΕΣ/ΣΥΖΗΤΗΣΕΙΣ» |
| **Φάση 4.(Ασύγχρονη διδασκαλία),4’ λεπτά**  **ΕΠΙΚΟΙΝΩΝΊΑ** | Αντιγραφή και Επικόλληση μίας φράσης ή λέξης του κειμένου ή ένα χωρίο που ξεχώρισε και έχει ιδιαίτερη σημασία γι’αυτόν/ήν. | Στο πεδίο «ΣΥΖΗΤΗΣΕΙΣ» της e-class οι μαθητές και οι μαθήτριες καλούνται να επικολλήσουν μία λέξη ή φράση που είχε ιδιαίτερη νοηματοδότηση γι’αυτούς. | e-class  «ΣΥΖΗΤΗΣΕΙΣ» |
| **Φάση 5.** **(Ασύγχρονη Διδασκαλία),30’ λεπτά** | Α) Συνθέστε ένα κείμενο (100-120 λέξεων) με τη συνέχεια της σκηνής ή δημιουργήστε ένα αντιπολεμικό αφήγημα.  Β) Υποθέστε ότι γίνεστε οι αφηγητές/τριες στη σημερινή εποχή. Δημιουργήστε ένα κείμενο (80-120 λέξεων) στο οποίο θα παρουσιάζετε δύο προβλήματα που θεωρείτε πιο σημαντικά είτε σε εθνικό είτε σε παγκόσμιο επίπεδο. ΥΠΑΡΧΕΙ ΕΠΛΙΣ; Τεκμηριώστε την απάντησή σας. | Στην e-class στο πεδίο «ΕΡΓΑΣΙΕΣ» και στον «ΤΟΙΧΟ» θέτω δύο ερωτήματα. Οι μαθητές/τριες καλούνται να αναρτήσουν τις εργασίες τους στο πεδίο «ΣΥΖΗΤΗΣΕΙΣ/ΤΟΙΧΟΣ» ώστε να υπάρχει η δυνατότητα παρουσίασης και σχολιασμού στην ολομέλεια. Ακολουθεί η ανατροφοδότηση και η αξιολόγηση από εμένα. | e-class «ΕΡΓΑΣΙΕΣ», «ΤΟΙΧΟΣ», «ΣΥΖΗΤΗΣΕΙΣ» |

## https://docs.google.com/drawings/u/0/d/s6pOCU8QBU8-mMZs-5hQNtQ/image?w=710&h=10&rev=1&ac=1&parent=1v2JmNdkXXVojQmiMkEGouDwVmfAA7unKΟδηγίες για την υλοποίηση του σεναρίου

**1η ΦΑΣΗ (Σύγχρονη Διδασκαλία)-10 λεπτά**

**1η Δραστηριότητα**

Στο εργαλείο «ΤΟΙΧΟΣ» της e-class διαβάζω το λογοτεχνικό κείμενο και ζητάω από τους μαθητές και τις μαθήτριες να αναρτήσουν τις πρώτες εντυπώσεις τους στα σχόλια του «ΤΟΙΧΟΥ» (μονολεκτικά ή περιφραστικά). Στο πλαίσιο συζήτησης καλούνται να σχολιάσουν τις αναρτήσεις. Αυτή η αποτύπωση της ιδεοθύελλας συμβάλλει στην ενεργή συμμετοχή των μαθητών/τριών από την αρχή της μαθησιακής διαδικασίας και εντείνει το ενδιαφέρον τους για τα επόμενα βήματα.

**2η Δραστηριότητα**

Αφού χωρίσω τους μαθητές/τριες σε τέσσερις ομάδες τους εξηγώ ότι πρέπει να μεταβούν στους υποδεικνυόμενους συνδέσμους που αφορούν ο πρώτος το κείμενο του σχολικού βιβλίου

(<http://ebooks.edu.gr/ebooks/v/html/8547/2218/Keimena-Neoellinikis-Logotechnias_G-Gymnasiou_html-empl/index09_06.html>) και ο δεύτερος δύο ειδησεογραφικά sites:

(<https://www.protothema.gr/>) και (<https://www.tovima.gr/>).

Σκοπός τους είναι να καταγράψουν τις ειδήσεις τότε και σήμερα και στη συνέχεια να τις παρουσιάσουν στην ολομέλεια.

**2η ΦΑΣΗ (Ασύγχρονη διδασκαλία)**

**1ο στάδιο: 7’ λεπτά**

Αναρτώ στον «ΤΟΙΧΟ» μία σειρά από ατομικές δραστηριότητες που αφορούν την ταυτότητα του ήρωα, σε ποια κατάσταση βρίσκεται, τι νιώθει τι σκέπτεται και για ποιο λόγο.Σε αυτή τη δραστηριότητα αξιολογείται η συμμετοχή στην κειμενική διερεύνηση. Οι απαντήσεις καταγράφονται από τους μαθητές και τις μαθήτριες στην e-me content.Ακολουθεί η διαλογική κειμενική προσέγγιση στην ολομέλεια.

**2ο στάδιο: 7’ λεπτά-Ασύγχρονη διδασκαλία**

Οι μαθητές και οι μαθήτριες καλούνται να μεταβούν πρώτα στη διεύθυνση:

<http://ebooks.edu.gr/ebooks/v/html/8547/2218/Keimena-Neoellinikis-Logotechnias_G-Gymnasiou_html-empl/index09_00.html> ώστε να ενημερωθούν για τον όρο μεταπολεμική λογοτεχνία και τα χαρακτηριστικά της περιόδου αυτής, βασικός εκπρόσωπος της οποίας είναι ο Αντώνης Σαμαράκης. Έπειτα θα πρέπει να μεταβούν στην διεύθυνση του you tube:

<https://www.youtube.com/watch?v=C9rgSCG1jH0> όπου θα παρακολουθήσουν ένα βίντεο για τη ζωή του συγγραφέα. Στη συνέχεια θα πρέπει να καταγράψουν τα κύρια στοιχεία του συγγραφικού του έργου στον «ΤΟΙΧΟ» της e-class.Ακολουθεί συζήτηση στην ολομέλεια όπου παρουσιάζονται τα αποτελέσματα της δραστηριότητας αυτής. Κάθε μαθητής και μαθήτρια θα έχει τη δυνατότητα να εμβαθύνει στα χαρακτηριστικά του έργου του Αντώνη Σαμαράκη ενώ παράλληλα καλλιεργείται εποικοδομητικά ο διάλογος ως ένα εργαλείο συμμετοχικής διαδικασίας όλων των μαθητών.

Ως επιπρόσθετο εργαλείο μπορεί να αξιοποιηθεί και το chat για ανταλλαγή απόψεων και επίλυσης τυχόν δυσκολιών και αποριών που παρουσιάζονται κατά τη διάρκεια της μαθησιακής διαδικασίας έχοντας πάντοτε την καθοδήγηση και την υποστήριξή μου.

**ΦΑΣΗ 3 (Σύγχρονη Διδασκαλία)**

**1ο Στάδιο:15’ λεπτά**

Χωρίζω τους μαθητές και τις μαθήτριες σε τέσσερις ομάδες. Η εκφώνηση της εργασίας βρίσκεται ανηρτημένη στην e-class στο πεδίο «ΕΡΓΑΣΙΕΣ/ΣΥΖΗΤΗΣΕΙΣ»: «Εάν υποθέσουμε ότι ο Αντώνης Σαμαράκης δίνει μία συνέντευξη για τις προθέσεις του όσον αφορά αυτό το απόσπασμα τι θα έλεγε;» Οι ομάδες καλούνται να υλοποιήσουν τις ίδιες δραστηριότητες που θα τους βοηθήσουν να συνεργαστούν και να αντιληφθούν την προθετικότητα του δημιουργού.

**2ο Στάδιο (10’ λεπτά)**

Μετά από συζήτηση δημιουργούν το τελικό προϊόν και καλούνται να παρουσιάσουν τις απόψεις τους στην ολομέλεια. Μέσω της γνωστικής αλληλεπίδρασης οι μαθητές και οι μαθήτριες αναδιαμορφώνουν το ιδεολογικό τους πλαίσιο και καλλιεργούν την αξία της συνεργασίας για την επίτευξη του επιδιωκόμενου στόχου.

**4η Φάση (Ασύγχρονη Διδασκαλία)**

**Διάρκεια :4’ λεπτά**

Κάθε μαθητής και μαθήτρια αντιγράφει και επικολλά στο πεδίο «ΣΥΖΗΤΗΣΕΙΣ» της e-class μία φράση ή λέξη του κειμένου ή ένα χωρίο που ξεχώρισε και έχει ιδιαίτερη σημασία γι’αυτόν/αυτήν. Το κείμενο βρίσκεται ήδη ανηρτημένο στον «ΤΟΙΧΟ» της e-class.Οι επιλογές τους μένουν αναρτημένες στο χώρο όπου μπορούν να τις διαβάσουν όλοι/ες οι μαθητές και οι μαθήτριες και προαιρετικά να αξιολογήσουν την κάθε προσπάθεια.

**5η ΦΑΣΗ (Ασύγχρονη Διδασκαλία)**

**Διάρκεια: 30’ λεπτά**

Στην e-class στο πεδίο «ΕΡΓΑΣΙΕΣ» και στον «ΤΟΙΧΟ» θέτω δύο ερωτήματα στοχαστικής και δημιουργικής έκφρασης στο πλαίσιο της διαφοροποιημένης μάθησης:

Α)Συνθέστε ένα κείμενο σας (100-120 λέξεων) με τη συνέχεια της σκηνής ή δημιουργήστε ένα αντιπολεμικό αφήγημα.

Β)Υποθέστε ότι γίνεστε οι αφηγητές/τριες στη σημερινή εποχή. Δημιουργήστε ένα κείμενο (80-120 λέξεων) στο οποίο θα παρουσιάζετε δύο προβλήματα που θεωρείτε πιο σημαντικά είτε σε εθνικό είτε σε παγκόσμιο επίπεδο. ΥΠΑΡΧΕΙ ΕΠΛΙΣ; Τεκμηριώστε την απάντησή σας. Κάθε μαθητής/τρια μπορεί να επιλέξει μία ή και τις δύο εργασίες. Στη συνέχεια καλούνται να αναρτήσουν τις εργασίες τους στο πεδίο «ΣΥΖΗΤΗΣΕΙΣ/ΤΟΙΧΟ» της e-class με καταληκτική ημερομηνία παράδοσης. Εκεί δίνεται η δυνατότητα της δημόσιας παρουσίασης και του σχολιασμού όλων των εργασιών. Θα ακολουθήσει η ανατροφοδότηση και η προσωπική αξιολόγηση για τον κάθε μαθητή και την κάθε μαθήτρια.